13. Plan for UngFavrskov 2025-27 - den kommunale plan for 
ungdomsskolevirksomhed 
Tidl. politisk behandling
BY, 08.10.24, pkt. 2
Forventet sagsgang
BS-U, ØK, BY
Lovgrundlag
Ungdomsskoleloven og bekendtgørelse om 
Ungdomsskoler, Folkeskoleloven
SAGENS INDHOLD
Byrådet skal i denne sag tage stilling til en modernisering og nytænkning af den 
lovpligtige plan for kommunens ungdomsskolevirksomhed, som følge af Byrådets 
politiske aftale D i Budget 2025-28. Her fremgår det blandt andet, at Byrådet ønsker at 
styrke ungdomsskolens rolle, så ungdomsskolens virksomhed i endnu højere grad 
indtænkes i og bidrager til opgaveløsningen på ungeområdet i samarbejde med 
kommunens folkeskoler. 
Som noget nyt understøtter Ungdomsskolen blandt andet lovgivningen om folkeskolens 
kvalitetsprogram ved at tilbyde en række lokale valgfag i folkeskolerne og ved at stå for 
kommunens mentorordning for elever i juniormesterlære. Den nuværende plan for 
kommunens ungdomsskolevirksomhed er fra 2017.
Ungdomsskolen har i forbindelse med udarbejdelse af planen ønsket at tydeliggøre sin 
identitet og styrke sammenhængskraften på tværs af ungdomsskolens mange tilbud. 
Derfor kaldes kommunens samlede ungdomsskolevirksomhed for UngFavrskov. Alle 
aktiviteter under ungdomsskolelovgivningen, herunder fritidscentrene, hører under 
samlebetegnelsen UngFavrskov.  
I bilaget ”Status på tilbud i UngFavrskov” findes en oversigt over tilbud og aktiviteter.
Aktivt arbejdsgrundlag
Forslag til Plan for UngFavrskov 2025-27 indeholder dels en beskrivelse af 
ungdomsskolevirksomhedens rammer og dels en række kvalitative beskrivelser af 
arbejdsgrundlaget. Sammen med styrelsesvedtægten udgør planen UngFavrskovs 
driftsgrundlag. Målgruppen for planen er primært UngFavrskovs ledelse, bestyrelse og 
medarbejdere. De kvalitative beskrivelser af arbejdsgrundlaget tænkes anvendt aktivt 
som organisatorisk afsæt for samarbejder om, og udvikling af, de brede fritidstilbud til 
børn og unge såvel internt som eksternt.
Den nuværende Børne- og Ungepolitik er vedtaget for perioden 2023-26. Børne- og 
Ungepolitikken sætter retning for kvalitet og sammenhæng i tilbuddene til børn og unge 
i form af temaer og mål.  Disse temaer og mål udgør fundamentet for beskrivelserne i 
forslag til Plan for UngFavrskov 2025-27. Det samme gør sig gældende for 
beskrivelserne i den lovpligtige Mål- og indholdsbeskrivelse for kommunale fritidstilbud 
[adresse]: EMN-2024-02768
Dok-ID: 3884024
Sagsbehandler: hpje
Byrådet
24. juni 2025 19.00
for elever i 0.-6. klasse, der er vedtaget for perioden 2024-26. Den beskriver arbejdet 
på tværs af skolernes og UngFavrskovs fritidstilbud. Børn og Kultur lægger derfor op til, 
at Plan for UngFavrskov fremover revideres i forlængelse af Børne- og Ungepolitikken 
og Mål- og indholdsbeskrivelsen for kommunale fritidstilbud. Da planen skal bruges som 
arbejdsgrundlag af både ledelse, bestyrelse og medarbejdere, vil det samtidig være 
meningsfuldt at genbesøge den efter to år.
[adresse]
Planen tager afsæt i fire kvalitetsparametre udarbejdet af Ungdomsskoleforeningen, der 
bruges aktivt til at omsætte og forankre de værdier, temaer og mål, der er formuleret i 
Favrskov Kommunes Børne- og Ungepolitik. Kvalitetsparametrene fungerer som et 
konkret redskab, der forbinder de overordnede politiske ambitioner med den daglige 
praksis i UngFavrskovs fritidstilbud. Samtidig supplerer de fire kvalitetsparametre, den 
eksisterende Mål- og indholdsbeskrivelse for de kommunale fritidstilbud for elever i 0.-
6. klasse og bidrager til at skabe et fælles grundlag for UngFavrskov. Målet er at gøre 
det værdimæssige og faglige fundament tydeligt, meningsfuldt og relevant for både 
børn, unge og medarbejdere i hverdagen.
De fire kvalitetsparametre er: 

Fællesskaber  

Faglighed og mestring

Samarbejder

Unges engagement 
Arbejdet med de fire kvalitetsparametre er samtidig strategien for UngFavrskovs 
arbejde med børn og unges trivsel, der er UngFavrskovs bidrag til arbejdet med 
elevfraværsindsatsen på tværs af kommunen.
Forslag til Plan for UngFavrskov 2025-27 er vedlagt.
VURDERING
Børn og Kultur vurderer, at forslag til Plan for UngFavrskov 2025-27 danner et 
fremtidsrettet, fællesskabs- og samarbejdsorienteret grundlag for UngFavrskovs 
arbejde med de brede fritidstilbud til børn og unge. 
Fravær og trivsel
I forbindelse med udarbejdelse af forslag til Plan for UngFavrskov, har Børn og Kultur 
overvejet, i hvilket omfang UngFavrskov kan spille en aktiv rolle i forebyggelsen af 
elevfravær. Der er ikke fundet en oplagt indgang, der fokuserer entydigt på elevfravær. 
Til gengæld er der i beskrivelserne lagt vægt på, at UngFavrskov bidrager ved et styrket 
samarbejde med folkeskolerne, fx ved at skabe nye muligheder for en motiverende 
skoledag og ved at tilbyde andre typer fællesskaber og læringsmiljøer. Det sker for at 
understøtte det brede arbejde med børn og unges trivsel.   
Samarbejder
Forslag til Plan for UngFavrskov beskriver UngFavrskovs samarbejder på tværs af egen 
organisation og med de lokale skoler, fx prøveboost op til afgangsprøverne, de unges 
mulighed for at tage folkeskolens valgfag i fritiden i ungdomsskoleregi og UngFavrskovs 
mentorordning for elever i juniormesterlære. Desuden understreges det, at 
UngFavrskov skal være opsøgende og videreudvikle det lokale samarbejde med 
foreningsliv, organisationer, erhvervsliv og lokalsamfund for at give børn og unge indsigt 
i de muligheder og udfordringer, der venter dem. 
ØKONOMI
Der er ingen økonomiske konsekvenser.
INDDRAGELSE
Ledelse og medarbejdere i UngFavrskov har bidraget aktivt til udarbejdelsen af forslag 
til Plan for UngFavrskov 2025-27. Tilsvarende indeholder planen også en række udsagn 
fra børnene og de unge. 
Bestyrelsen for UngFavrskov har løbende været inddraget i processen og har haft 
lejlighed til at udtale sig om planen. Den tilslutter sig planen, og bifalder at den sætter 
den ønskede faglig retning samtidig med at det lokale råderum bibeholdes.
INDSTILLING
Direktøren for Børn og Kultur indstiller til Byrådet:
1.
At ”Plan for UngFavrskov 2025-27” godkendes.
BESLUTNING
Børne- og Skoleudvalget, 3. juni 2025:
Fraværende: Jørgen Nielsen, Zenia Johansen
Indstilles godkendt.
Økonomiudvalget, 17. juni 2025:
Fraværende: Odeline Andresen, Bobby Mortensen
Indstilles godkendt.
Byrådet, 24. juni 2025:
Fraværende: Sussie Mathiasen, Ørni Winther
Godkendt.
Bilag
1.
Plan for UngFavrskov 2025-27 - word (3894725)
2.
Status på tilbud i UngFavrskov (3916457)
